लाल चौक (रशियन: Красная площадь) हे रशिया देशातील मॉस्को शहराच्या मध्य भागातील एक मोठे खुले आवार आहे. मॉस्को क्रेमलिन हे रशियाच्या राष्ट्राध्यक्षाचे अधिकृत निवासस्थान व कार्यालय लाल चौकामध्येच स्थित आहे. लाल चौकामध्ये मॉस्कोमधील सर्व प्रमुख हमरस्ते जुळतात. लाल चौक ही रशियन साम्राज्य, सोव्हियेत संघ व आजचा रशिया ह्या महासत्तांची एक महत्त्वाची ओळखखूण मानली गेली आहे.